als_Latn dik_Latn azb_Arab
Qytetarët viktima të drejtësisë
Korab Sejdiu thotë se AKR ka paraqitur një program për zgjidhjen e debaklit në drejtësinë Kosovare, që ka shndërruar pothuajse të gjithë qytetarët e Kosovës në viktima.
Politiko
E Hënë, 26 Maj 2014 | 09:44
0 Komente.
Kandidati i Aleancës për Kosovën e Re për Kryetar të Prishtinës, Korab Sejdiu, nuk është përfshirë në listën e kësaj partie për deputet.
Thotë se nuk është pjesë e listës së AKR’së për shkaqe familjare. Por, kjo nuk do të thotë se ai do të jetë krejtësisht pasiv në zgjedhjet e 8 qershori.
Sejdiu thotë për Tribuna se do t’i mbështesë kandidatët e partisë së tij të re, pasi beson se kjo parti ka programin më të mirë në këto zgjedhje.
“AKR ka paraqitur një program për zgjidhjen e debaklit në drejtësinë Kosovare, që ka shndërruar pothuajse të gjithë qytetarët e Kosovës në viktima”.
“AKR është e vetmja që ka kuptuar që sundimi i së drejtës është parakusht jo vetëm për zhvillim ekonomik, por edhe për përmirësimin e të gjithë sektorëve të tjerë. Dhe është e vetmja që ka vullnetin politik për ta ndryshuar gjendjen e pakënaqshme aktuale”.
“Ne ofrojmë zgjidhje teknike për drejtësinë kosovare, të hulumtuara mirë me vite, të studiuara thellë dhe të përgatitura enkas për rrethanat e drejtësisë kosovare. Plani ynë parasheh zgjidhje për të gjithë sektorët e drejtësisë, përfshirë këtu ndër të tjera, gjykatat e rregullta, prokurorinë, Gjykatën Kushtetuese, arsimimin ligjor, korrupsionin, eliminimin e lëndëve të vjetra, e kështu me radhë”.
“E tërë kjo, tregon për seriozitetin që AKR i ka kushtuar sundimit të së drejtës. E kjo, përpos planit ekonomik, që siç është cilësuar nga ekspertë ekonomikë vendorë dhe të huaj si i vetmi që është i zbatueshëm në Kosovë dhe që i garanton qytetarëve të Kosovës mirëqenie”.
Sa i takon pritshmërisë për rezultatin e AKR’së në këto zgjedhje, Sejdiu thotë se ai varet nga ajo se sa do të mund AKR t’ua shpjegojë qytetarëve të Kosovës zgjidhjet që i ofron për problemet kyçe me të cilat ballafaqohet Kosova sot, veçanërisht në kontekstin e sundimit të së drejtës dhe zhvillimit ekonomik.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn